TalTechNLP/EstQA huggingface dataset:
Saaremaa

Saaremaa kõrgemad osad olid vabanenud Balti jääpaisjärve vee alt u 9600 aastal eKr, kuid sellele järgnenud mitmel aastatuhandetel inimesed teadaolevalt Saaremaale ei jõudnud. Vanimad leitud inimasustuse jäljed Võhma ja Pahapilli küla maadel on dateeritud mesoliitikumi ehk keskmise kiviaja lõpujärku, aastatesse 6000–4900 eKr. Esimesed saabujad olid hülgekütid, kes peatusid ajutiselt tolleaegsel mererannal, veidi hiljem hakati püstitama hooajalisi laagreid viigrite küttimiseks kevadtalve perioodil.

Küsimus: Mis aastatest pärinevad esimesed inimtegevuse jäljed Saaremaal?
Vastus: 6000–4900 eKr / aastatesse 6000–4900 eKr

Küsimus: Kus asuvad esimesed inimtegevuse jäljed Saaremaal?
Vastus: Võhma ja Pahapilli küla maade / Võhma ja Pahapilli küla

Küsimus: Milline on keskmise kiviaja teine nimetus?
Vastus: mesoliitikumi

Küsimus: Millega tegelesid esimesed Saaremaale jõudnud inimesed?
Vastus: hülgekütid

Küsimus: Milline veekogu kattis kogu Saaremaad umbes aastani 9600 eKr?
Vastus: Balti jääpaisjärve
Saaremaa

Varaneoliitikumis moodustas Saaremaa koos Hiiumaa ja Ruhnuga Narva kultuuri erilaadse alarühma, olles tekkinud ilmselt suhtelise isoleerituse tingimustes. Ainuke Saaremaal leitud tolleaegne asulakoht Kõnnus paiknes tol ajal peamise saare rannast mõne kilomeetri kaugusel pisikesel saarekesel. Aastatest 3700/3500 eKr saati iseloomustasid Saaremaa materiaalset kultuuri taas erijooned, mida iseloomustas kammkeraamika traditsioonide kokkusulamine varasema Narva kultuuri Saaremaa eripäradega. Neil klassikalise ja hilise kammkeraamika kultuuri perioodidel olid saare rannaalad ilmselt juba üsna tihedalt asustatud.

Küsimus: Milline kultuur järgnes Saaremaal Narva kultuurile?
Vastus: kammkeraamika

Küsimus: Milliste teiste saartega koos kuulus Saaremaa erilisse Narva kultuuri alarühma?
Vastus: Hiiumaa ja Ruhnuga

Küsimus: Milline oli Saaremaa rannikuäärne asustus kammkeraamika klassikalisel ja hilisel perioodil?
Vastus: üsna tihedalt / juba üsna tihedalt / ilmselt juba üsna tihedalt

Küsimus: Mis ajastul valitses Saaremaal Narva kultuur?
Vastus: Varaneoliitikumis

Küsimus: Kus asus ainus Saaremaalt leitud varaneoliitikumist pärinev asulakoht?
Vastus: Kõnnus
Saaremaa

Eelviikingi- ja viikingiajal oli asustus Saaremaal koondunud peamiselt kõige viljakamate muldadega regioonidesse. Hilisemate perioodide ja naaberalade asustusviiside põhjal võib oletada, et leidus nii muinasmõisu, suuremaid ja väiksemaid üksiktalusid kui suuremaid ja väiksemaid külasid. Põlluharimises kasutati ilmselt kaheväljasüsteemi, kus pool põllust oli kesa all ja teisel poolel kasvatati mitut kultuuri (rukis, oder, kaer, nisu, hiljem ka talirukis). Kuna Saaremaa mullad on suhteliselt väheviljakad, siis oli majandustegevuses oluline roll ka karjakasvatusel, kala- ja hülgepüügil, merekaubandusel ning hiljem ka röövretklusel. Peamiseks importkaubaks oli ilmselt sool ja ülikkonna käsutusse minevad prestiižikaubad nagu teatud relvad, karusnahad, vürtsid, siid ja vein.

Küsimus: Milliseid teravilju Saaremaal viikingiajal ja selle eel kasvatati?
Vastus: rukis, oder, kaer, nisu, hiljem ka talirukis / rukis, oder, kaer, nisu

Küsimus: Milliseid kaupu Saaremaale ülikute jaoks sisse veeti?
Vastus: teatud relvad, karusnahad, vürtsid, siid ja vein / relvad, karusnahad, vürtsid, siid ja vein

Küsimus: Mis asus kaheväljasüsteemis sellel põllupoolel, kus teravili parajasti ei kasvanud?
Vastus: kesa all / kesa / oli kesa all

Küsimus: Miks oli karjakasvatusel, kaubandusel ja kalapüügil Saaremaa majanduses tähtis osakaal?
Vastus: Kuna Saaremaa mullad on suhteliselt väheviljakad / Saaremaa mullad on suhteliselt väheviljakad / mullad on suhteliselt väheviljakad
Saaremaa

Saaremaa oli muinasaja lõpul üks tihedamini asustatud ja arenenumaid piirkondi Eestis, üksikute muinaskihelkondade asemel oli tekkinud ühtne maakond ilmselt juba 11. või 12. sajandil. 11., eriti aga 12. sajandil olid tugeva ründelaevastiku rajanud muinas-saarlased Läänemere läänekaldal kardetud mereröövlid. Oletatakse, et ka Rootsi tollase pealinna Sigtuna hävitamises olid 1187. aastal tegevad saarlased. Nimetatud rüüsteretked olid muide üheks Põhjala ristisõdade põhjuseks, sest praeguste Eesti, Läti ja Venemaa aladega seotud kaupmehed tahtsid vältida röövimist.

Küsimus: Millise Rootsi linna ründamises saarlasi süüdlaseks peetakse?
Vastus: Sigtuna

Küsimus: Mis piirkonnas olid Saaremaa piraadid kõige tuntumad?
Vastus: Läänemere läänekaldal

Küsimus: Millal koondus Saaremaa üheks maakonnaks?
Vastus: ilmselt juba 11. või 12. sajandil / 11. või 12. sajandil

Küsimus: Millise ajaloolise sündmuse põhjustas eri riikide kaupmeeste hirm saarlaste rüüsteretkede ees?
Vastus: Põhjala ristisõdade

Küsimus: Mis oli Rootsi pealinn 1187. aastal?
Vastus: Sigtuna
Saaremaa

Saxo Grammaticuse andmetel osalesid saarlased Ölandi lahingus 1170. aastal ja Novgorodi kroonika kirjeldab 1190. saarlaste Peipsile tungimist. Tolleaegse Saaremaa mõiste alla kuulusid siis ka Muhu- ja Hiiumaa, kus olid oma sadamad, isegi "sottesatama", sajad laevad, linnused ja elegantsed Karolingide riigist toodud, vahel hõbeplateeritud ja koguni signeeritud mõõgad. Nii paistis nende ühiskond hästi sõjakas võrreldes Ojamaaga, kus oldi ikka rohkem kauplejad. Tuius ja Kaali ümbruses toodeti oma rauda; loodud oli majanduslik baas, et toita rahvast, ehitada laevu ja laevastikke, mehitada ja oskuslikult juhtida malevat

Küsimus: Kust toodi Saaremaale hõbedaga kaunistatud mõõku?
Vastus: Karolingide riigist

Küsimus: Millised teised saared loeti 12. sajandi lõpul Saaremaaga ühte kuuluvaks?
Vastus: Muhu- ja Hiiumaa

Küsimus: Mis dokument räägib saarlaste tungimisest Peipsi järvele 12. sajandi lõpus?
Vastus: Novgorodi kroonika

Küsimus: Millise paigaga moodustas Saaremaa oma sõjakuselt kontrasti?
Vastus: Ojamaaga

Küsimus: Millistes Saaremaa piirkondades tegeldi rauatootmisega?
Vastus: Tuius ja Kaali ümbruses / Tuius ja Kaali
Saaremaa

Muistse vabadusvõitluse ehk Läänemere idakaldale jõudnud Põhjala ristisõdade ajal 13. sajandi alguskümnenditel oli Saaremaa kõige visamalt võõrvallutajatele vastu pannud maakond. Maakond alistati alles 1227. aastal pärast mitmeid sõjaretki, mil Valjala linnuse piiramise lõpetas ristisõdijate ja muistsete saarlaste vahel sõlmitud leping (vasallileping). Seetõttu jäi Saaremaale tollal eristaatus ning nii mitmedki muistsed vanemad said arvatavasti uute maahärrade vasallideks. Saaremaast sai Saare-Lääne piiskopkonna osa.

Küsimus: Millise maakonna alistasid ristisõdijad viimasena?
Vastus: Saaremaa

Küsimus: Millise linnuse piiramise ajal ristisõdijad saarlastega vasallilepingu sõlmisid?
Vastus: Valjala

Küsimus: Mis piiskopkonna hulka Saaremaa pärast 1227. aastal toimunud alistamist arvati?
Vastus: Saare-Lääne / Saare-Lääne piiskopkonna

Küsimus: Kuidas võib teisiti nimetada Läänemere idakaldal toimunud Põhjala ristisõdu?
Vastus: Muistse vabadusvõitluse

Küsimus: Mis liiki lepinguga said Saaremaa ja mitmed muistsed Saare vanemad ristisõdalastelt eristaatuse?
Vastus: vasallileping
Saaremaa

1559. aastal omandas Taani kuningas Frederik II Saare-Lääne piiskopilt piiskopkonna, piiskop Johann V von Münchhausenilt oma vennale Holsteini hertsogile Magnusele, tingimusel, et viimane loobub oma pärandiosast Schleswigis ja Holsteinis. Piiskop Johannes loobus hertsog Magnuse kasuks ka oma Kuramaa piiskopkonnast. Liivi sõja ajal läks see Taani kuningriigi koosseisu, mille osaks jäi kuni 1645. aastani, mil Brömsebro rahuga omastas selle Rootsi. Brömsebro rahu lõpetas aastatel 1643–1645 kestnud Rootsi ja Taani vahelise sõja ülemvõimu pärast Läänemere maades. See sõda oli osa Kolmekümneaastasest sõjast, mis lõppes 1648. aastal.

Küsimus: Millal sai Rootsi enda valdusse Kuramaa piiskopkonna?
Vastus: 1645. aastani

Küsimus: Kuidas kutsutakse Kolmekümnaastase sõja käigus Taani ja Rootsi vahel sõlmitud rahu?
Vastus: Brömsebro rahu / Brömsebro / Brömsebro rahuga / Brömsebro

Küsimus: Milline sõda lõppes kolm aastat pärast Brömsebro rahu?
Vastus: Kolmekümneaastasest sõjast

Küsimus: Kelle valdusse kuulus Saare-Lääne piiskopkond enne hertsog Magnust?
Vastus: piiskop Johann V von Münchhausenilt / Johann V von Münchhausenilt

Küsimus: Kes oli Holsteini hertsogi Magnuse vend?
Vastus: Taani kuningas Frederik II
Saaremaa

Brömsebro rahuga läks Saaremaa Rootsi valduste hulka, Liivimaa ehk Läänemereprovintsidesse kuulus ka Saaremaa, mis küll säilitas teatud eriseisundi. Erinevalt teistest maakondadest oli Saaremaal oma asehaldur, Saaremaa rüütelkond, kirikuvalitsus (konsistoorium) ning Eesti- ja Liivimaast erinev maksusüsteem. Rootsi kuninganna Kristiina läänistas Saaremaa Kuressaare krahvkonna 1648. aastal krahv Magnus Gabriel De la Gardiele, kuid pärast Rootsi kuninganna Kristiina loobumist troonist 1654. aastal ja Rooma elama asumist, sai Saaremaast ja Kuressaare krahvkonnast sai aastateks 1654–1689 tema elatusmaa (rootsi keeles underhallsland), mille valitsejaks oli elatusmaade kindralkuberner Seved Baath.

Küsimus: Kuhu kolis Kristiina pärast Rootsi troonist loobumist?
Vastus: Rooma

Küsimus: Kes valitses Saaremaad 1654-1689?
Vastus: elatusmaade kindralkuberner Seved Baath / kindralkuberner Seved Baath / Seved Baath

Küsimus: Millise teise nimega kutsutakse kirikuvalitsust?
Vastus: konsistoorium

Küsimus: Kes valitses Rootsit 1648. aastal?
Vastus: kuninganna Kristiina / Kristiina

Küsimus: Milliste Rootsi provintside hulka Saaremaa kuulus?
Vastus: Liivimaa ehk Läänemereprovintsidesse / Läänemereprovintsidesse
Tuberkuloos

Bakterieritusega kopsu- või kõrituberkuloosi haige köhides (tuberkuloositekitajad erituvad koldest ebaregulaarselt), rääkides või aevastades satuvad bakterid ümbritsevasse õhku (aerogeenne tee) ja moodustavad kiirel kuivamisel 1–5 mikromeetrise läbimõõduga piisktuumad, mis võivad hõljuda õhus pikka aega ja kanduvad aerogeenselt (95%) tolm- ja piisknakkusena, harvem ka alimentaarselt (5%) teistele edasi, bakterid võivad veeta inimkehas aastaid, enne kui vastuvõtlikel inimestel tuberkuloosi aktiivne vorm kujuneb ehk taaskäivitub.

Küsimus: Kui kaua võivad tuberkuloosi bakterid viibida inimese kehas, enne kui aktiivne haigus tekib?
Vastus: aastaid

Küsimus: Kui suured on tuberkuloosibakterist õhus moodustuvad piisad?
Vastus: 1–5 mikromeetrise läbimõõduga / 1–5 mikromeetrise

Küsimus: Mis on aerogeense kõrval teine viis tuberkuloosinakkuse levikuks?
Vastus: alimentaarselt

Küsimus: Millise regulaarsusega eralduvad tuberkuloosibakterid köhimisel?
Vastus: ebaregulaarselt

Küsimus: Mille moodustavad tuberkuloosibakterid õhus kuivades?
Vastus: piisktuumad / 1–5 mikromeetrise läbimõõduga piisktuumad
Tuberkuloos

Alkohoolsete jookide tarbimise ja tuberkuloosi seoste (nakatumine, levik, kopsuvorm või surm) kohta puudub konsensus ja uuringute tulemused on vastuolulised. Osad uuringud näitavad, et rohke alkohoolsete jookide tarbimine võib soodustada kopsutuberkuloosi väljakujunemise riski, kuid pole selge kas siin on oluline riskitegur alkohol või suitsetamine, sotsiaalsed suhted juba tuberkuloosi nakatunutega, nõrgenenud immuunsüsteem, alkoholi toksilised toimed immuunsüsteemile, kaudne mikro- ka makrotoitainete puudus, või ka mitmed teised alkoholiga seostatavad meditsiinilised seisundid ja depressioon.

Küsimus: Missuguseid alkoholitarbimise mõju aspekte tuberkuloosile on uuritud?
Vastus: nakatumine, levik, kopsuvorm või surm

Küsimus: Kuidas võib rohke alkoholi joomine osade uuringute kohaselt kopsutuberkuloosi väljakujunemist mõjutada?
Vastus: soodustada / soodustada kopsutuberkuloosi väljakujunemise riski

Küsimus: Kellega suhtlemine võib mängida rolli alkoholi mõju seostes tuberkuloosiga?
Vastus: juba tuberkuloosi nakatunutega / tuberkuloosi nakatunutega

Küsimus: Mida võib alkohol toksiliselt mõjutada?
Vastus: immuunsüsteemile

Küsimus: Millist kaudset puudust põhjustab alkohol?
Vastus: mikro- ka makrotoitainete puudus / mikro- ka makrotoitainete
Tuberkuloos

Tuberkuloosi anamneesi koostamisel on oluline pidada silmas tuberkuloosihaige võimalikku riskirühma kuuluvust: asotsiaalsed isikud, tuberkuloosi põdevate haigete (lähi)kontaktsed, immigrandid tuberkuloosi kõrge haigestumisega riikidest, meditsiinitöötajad, HI-viirusnakkust või mõnd raskema toimelist haigust ning neil kelle eluviisid on ebatervislikku laadi (alkoholilembesed, kroonilised suitsetajad, narkootikumide tarbijad) või ei võimalda majanduslik olukord vältida kokkupuutumist nakkusekandjatega.

Küsimus: Milliste ebatervislike eluviisidega tuberkuloosihaiged on riskantsed?
Vastus: alkoholilembesed, kroonilised suitsetajad, narkootikumide tarbijad

Küsimus: Kust pärit olevad immigrandid kuuluvad tuberkuloosi riskirühma?
Vastus: tuberkuloosi kõrge haigestumisega riikidest

Küsimus: Millise elukutse esindajad kuuluvad tuberkuloosi riskirühma?
Vastus: meditsiinitöötajad

Küsimus: Mille koostamisel on patsiendi riskirühma tuvastamine tähtis?
Vastus: Tuberkuloosi anamneesi / anamneesi

Küsimus: Milliste asjalude tõttu võib olla kokkupuutumine tuberkuloosi nakatunuga paratamatu?
Vastus: majanduslik olukord
Tuberkuloos

Bronhiaalsete lümfisõlmede põletik võib vaibuda kuid võib ka ägeneda ja tekitada haiguse uue vormi – bronhiaalsete lümfisõlmede tuberkuloosi ehk tuberkuloosse bronhadeniidi, mille tüsistuseks on haiguse vahetu levimine kopsule, kopsukelmele ja lümfi ja vere kaudu kopsu ja teistesse elunditesse. Kahjustuda võivad ka bronhid põhjustades bronhituberkuloosi. Lümfisõlme-bronhi uurise kaudu võib haiguskolle levida bronhide kaudu, bronhi valendik võib aheneda või ka täielikult sulguda jättes vastava kopsuosa õhuta ja korditudes.

Küsimus: Milline on teine termin bronhiaalsete lümfisõlmede tuberkuloosi kohta?
Vastus: tuberkuloosse bronhadeniidi

Küsimus: Milliseks haiguseks võib bronhiaalsete lümfisõlmede põletik edasi areneda?
Vastus: bronhiaalsete lümfisõlmede tuberkuloosi ehk tuberkuloosse bronhadeniidi / bronhiaalsete lümfisõlmede tuberkuloosi / tuberkuloosse bronhadeniidi

Küsimus: Kuidas kandub bronhiaalsete lümfisõlmede tuberkuloos edasi kopsu?
Vastus: lümfi ja vere kaudu

Küsimus: Mille sulgumine bronhituberkuloosi kestel jätab osa kopsust ilma õhuta?
Vastus: bronhi valendik / valendik

Küsimus: Milliste organite kahjustumine tekitab bronhituberkuloosi?
Vastus: bronhid
Tuberkuloos

Järk-järgult ilmnevad ka meningeaalsed sümptomid: Kernigi sümptom, Brudzinski sümptom, kuklalihaste rigiidsus ka näonärvi ja silmalihaste paralüüsid või pareesid. Laps muutub üha unisemaks ja loiumaks, vaade on kaugusse suunatud, pupillid ebaühtlased, tal kaob teadvus. Kehatemperatuur tõuseb järsku, pulss sageneb, muutub nõrgaks ja hingamine on korrapäratu. Laps lebab küljeli, pea tahapoole heidetud, võib vahel kiljatada, kiristada hambaid; rooja ja kuse väljutamine toimub tahtele allumatult. Lõppstaadiumi kerelihased lõtvuvad ja esineb jäsemete halvatus. Enne surma võib saabuda ajutine paranemine – teadvus selgineb, peavalud vähenevad ja kehatemperauur alaneb, ja selle järgneb lapse seisundi halvenemine ja varem sageli ka lapse surm; nüüdisajal, mil streptomütsiin on saadaval, on võimalikud kas täielik tervistumine või tervistumine järelnähtudega.

Küsimus: Milline ravim võimaldab haigusest paraneda?
Vastus: streptomütsiin

Küsimus: Mis võib juhtuda kuklalihastega meningeaalse sümptomina?
Vastus: rigiidsus

Küsimus: Mis võib juhtuda silmalihastega meningeaalse sümptomina?
Vastus: paralüüsid või pareesid / paralüüsid / pareesid

Küsimus: Mis võib juhtuda kehatemperatuuriga enne seisundi halvenemist ja surma saabumist?
Vastus: alaneb / kehatemperauur alaneb

Küsimus: Mis võib juhtuda jäsemetega haiguse lõppfaasis?
Vastus: halvatus / jäsemete halvatus
Tuberkuloos

Tuberkuloosse intoksikatsiooni korral võib olla tegemist veres ringlevate tuberkuloositekitajate eritatavate molekulide toksilise mõjuga organismile. Tuberkuloosset intoksikatsiooni tuleb kahtlustada, kui lapsel või noorukil pole võimalik üheski elundis tuberkuloosi tuvastada, kuid tekivad sellised tõsised tervisehäired nagu halb üldseisund, kehatemperatuuri sage kõrgenemine, füüsilise ja vaimse arenemise aeglustumine, perifeersete lümfisõlmede suurenemine, silma sidekesta, naha või liigeste allergilised haigused jm.

Küsimus: Mis elundites ilmneb tuberkuloos, kui tegu on tuberkuloosse intoksikatsiooniga?
Vastus: üheski

Küsimus: Kuidas kutsutakse tuberkuloositekitajatest lähtuvate molekulide mürgitavat mõju inimesele?
Vastus: Tuberkuloosse intoksikatsiooni

Küsimus: Mis vanuses tekib tavaliselt tubrkuloosne intoksikatsioon?
Vastus: lapsel või noorukil

Küsimus: Mis võib juhtuda vaimse arenguga tuberkuloosse intoksikatsiooni korral?
Vastus: aeglustumine

Küsimus: Mis võib juhtuda lümfisõlmedega tuberkuloosse intoksikatsiooni korral?
Vastus: suurenemine
Tuberkuloos

Vanemaealisi lapsi, kellel Pirguet' ja Mantoux' (1:1000 ja 1:100) reaktsioon negatiivne, vaktsineeritakse ühekordselt nahaaluse või nahapealse meetodiga. Küünarvarre nahk desinfitseeritakse eetri, 30%-lise alkoholi või 2%-lise karbolilahusega. 2 ml ampullis olev vedel vaktsiin loksutatakse segi ja valatakse steriilsesse mensuuri. Steriliseeritud ja kuivanud naha 1 cm2 pinnale tilgutatakse vaktsiini. Läbi tilkade tehakse 3 horisontaalset ja 3 vertikaalset vereta skarifikatsiooni. 1–2 minuti pärast asetatakse sellele steriilne mensuuri jäänud vaktsiiniga niisutatud marlitups. Tups kaetakse vahapaberiga ja fikseeritakse sidemega ja jäetakse skarifikatsioonikohale üheks tunniks.

Küsimus: Kui tugeva karbolilahusega tuleb nahk enne vaktsineerimist puhastada?
Vastus: 2%-lise

Küsimus: Kui suurele nahapinnale vaktsiini pannakse?
Vastus: 1 cm2

Küsimus: Kui kauaks tuleb vaktsiinine marli skarfikatsioonikohale kinnitada?
Vastus: üheks tunniks / tunniks

Küsimus: Missuguseid skarifikatsioone tuleb läbi tilkade teha?
Vastus: 3 horisontaalset ja 3 vertikaalset

Küsimus: Millisesse keha piirkonda vaktsiin kantakse?
Vastus: Küünarvarre
Tuberkuloos

Uuringute alusel evivad tuberkuloosi mükobakterite või tuberkuloosivastast toimet järgmiste taimede saadused ja/või neist eraldatud ained: Acalypha indica, aed-liivatee, Allium cepa, Aristolochia taliscana, barbadose tsesalpiinia, Byrsonima crassa, Canscora alata, harilik aaloe, harilik aprikoosipuu (aprikoosidest valmistatud ekstraktid), harilik mürt, häbelik mimoos, india nonipuu, Kalanchoe integra, küüslauk, punamarjane kamalapuu, orgasmi-pagoodipuu, Salvia hypargeia, vasika justiitsia, Euclea natalensis, viietine mungapipar, Vitex trifolia.

Küsimus: Mis puuviljadest valmistatud rohud aitavad tuberkuloosi vastu?
Vastus: aprikoosidest

Küsimus: Missugusest aaloest on abi tuberkuloosi vastu?
Vastus: harilik

Küsimus: Missuguset kalanhoest on abi tuberkuloosi vastu?
Vastus: Kalanchoe integra

Küsimus: Mis värvi viljadega kamalapuu saadused aitavad tuberkuloosi vastu?
Vastus: punamarjane

Küsimus: Millise haiguse vastu on abi Vitex trifoliast?
Vastus: tuberkuloosi / tuberkuloosi mükobakterite või tuberkuloosivastast / tuberkuloosivastast